Արդեն հաջորդ օրը` նոյեմբերի 15-ին, օտարերկրյա հյուրերի համար կազմակերպվեց ուղևորություն դեպի Հայաստանի տեսարժան վայրեր: Մասնակիցները եղան Արենի գյուղի մոտ վերջերս հայտնաբերված պեղավայրում: Այն ներկայացնում է համաշխարհային քաղաքակրթության մի դրվագը, որն ունի ավելի քան վեց հազար տարվա պատմություն: Հաջորդ կանգառը Նորավանքն էր` հայկական միջնադարյան ճարտարապետության ամենագեղեցիկ կոթողներից մեկը: Իր յուրօրինակ պարզությամբ ու անկրկնելի տեսքով հյուրեր առջև վեր հառնեց Սուրբ Զորաց եկեղեցին` ողջ Հայաստանում թերևս եզակին իր տեսակի մեջ: Սրանով էլ էքսկուրսիան ավարտվեց: Գիտաժողովի օտարազգի մասնակիցներն իրենց վերջին հայաստանյան օրն անցկացրին հոգևոր մթնոլորտում` տանելով իրենց հետ մնայուն հիշողություններ Սասնա ծռերի հայրենիքից: